CELEX: 62015TA0286
Language: mt
Date: 2018-10-25 00:00:00
Title: Kawża T-286/15: Sentenza tal-Qorti Ġenerali tal-25 ta’ Ottubru 2018 – KF vs SATCEN (“Rikors għal annullament u għad-danni – Persunal tas-SATCEN – Membri tal-persunal bil-kuntratt – Ġurisdizzjoni tal-qrati tal-Unjoni – Politika estera u ta’ sigurtà komuni – Artikolu 24 TUE – Artikoli 263, 268, 270 u 275 TFUE – Artikolu 47 tal-Karta tad-Drittijiet Fundamentali – Ugwaljanza fit-trattament – Deċiżjonijiet 2014/401/PESK u 2009/747/PESK – Bord tal-Appell tas-SATCEN – Eċċezzjoni ta’ illegalità – Talba għal assistenza – Modalitajiet tal-investigazzjoni amministrattiva – Sospensjoni – Proċeduri dixxiplinari – Revoka – Prinċipju ta’ amministrazzjoni tajba – Rekwiżit ta’ imparzjalità – Dritt għal smigħ – Aċċess għall-fajl – Responsabbiltà mhux kuntrattwali – Talbiet għal kumpens prematur – Danni morali”)

7.1.2019   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 4/20
            
         
      Sentenza tal-Qorti Ġenerali tal-25 ta’ Ottubru 2018 – KF vs SATCEN
      (Kawża T-286/15) (1)
      
      (“Rikors għal annullament u għad-danni - Persunal tas-SATCEN - Membri tal-persunal bil-kuntratt - Ġurisdizzjoni tal-qrati tal-Unjoni - Politika estera u ta’ sigurtà komuni - Artikolu 24 TUE - Artikoli 263, 268, 270 u 275 TFUE - Artikolu 47 tal-Karta tad-Drittijiet Fundamentali - Ugwaljanza fit-trattament - Deċiżjonijiet 2014/401/PESK u 2009/747/PESK - Bord tal-Appell tas-SATCEN - Eċċezzjoni ta’ illegalità - Talba għal assistenza - Modalitajiet tal-investigazzjoni amministrattiva - Sospensjoni - Proċeduri dixxiplinari - Revoka - Prinċipju ta’ amministrazzjoni tajba - Rekwiżit ta’ imparzjalità - Dritt għal smigħ - Aċċess għall-fajl - Responsabbiltà mhux kuntrattwali - Talbiet għal kumpens prematur - Danni morali”)
      (2019/C 4/28)
      Lingwa tal-kawża: l-Ingliż
      
         Partijiet
      
      
         Rikorrent: KF (rappreżentanti: A. Kunst, avukat, u N. Macaulay, barrister)
      
         Konvenut: Iċ-Ċentru Satellitari tal-Unjoni Ewropea (rappreżentanti: L. Defalque u A. Guillerme, avukati)
      
         Intervenjent insostenn tal-kovenut: Il-Kunsill tal-Unjoni Ewropea (rappreżentanti: F. Naert u M. Bauer, aġenti)
      
         Suġġett
      
      Minn naħa, talba bbażata fuq l-Artikolu 263 TFUE u intiża għall-annullament tad-deċiżjonijiet tad-Direttur tas-SATCEN tal-5 ta’ Lulju 2013 li jirrigwardaw ftuħ ta’ proċeduri dixxiplinari kontra r-rikorrenti, sospensjoni tar-rikorrenti u ċaħda tat-talba tagħha għal assistenza u tat-28 ta’ Frar 2014 dwar ir-revoka tar-rikorrenti, kif ukoll tad-deċiżjoni tal-Bord tal-Appell tas-SATCEN tas-26 ta’ Jannar 2015 li tikkonferma dawn id-deċiżjonijiet, u, min-naħa l-oħra, talba bbażata fuq l-Artikolu 268 TFUE u intiża għall-ksib ta’ kumpens għad-dannu allegatament imġarrab.
      
         Dispożittiv
      
      
                  1)
               
               
                  Id-deċiżjoni tal-Bord tal-Appell taċ-Ċentru Satellitari tal-Unjoni Ewropea (SATCEN) tas-26 ta’ Jannar 2015 hija annullata.
               
            
                  2)
               
               
                  Id-deċiżjoni tad-Direttur tas-SATCEN tal-5 ta’ Lulju 2013 li wasslet għas-sospensjoni ta’ KF hija annullata.
               
            
                  3)
               
               
                  Id-deċiżjoni tad-Direttur tas-SATCEN tat-28 ta’ Frar 2014 li wasslet għar-revoka ta’ KF hija annullata.
               
            
                  4)
               
               
                  Is-SATCEN huwa kkundannat għall-ħlas lil KF tas-somma ta’ EUR 10 000 bħala kumpens għad-dannu morali li hija ġarrbet.
               
            
                  5)
               
               
                  Il-kumplament tar-rikors huwa miċħud.
               
            
                  6)
               
               
                  Is-SATCEN huwa kkundannat ibati, minbarra l-ispejjeż tiegħu, dawk sostnuti minn KF.
               
            
                  7)
               
               
                  Il-Kunsill tal-Unjoni Ewropea għandu jbati l-ispejjeż rispettivi tiegħu.
               
            
         (1)  ĠU C 302, 14.9.2015.